CELEX: 32015R2173
Language: fi
Date: 2015-11-24 00:00:00
Title: Komission asetus (EU) 2015/2173, annettu 24 päivänä marraskuuta 2015, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätösstandardin IFRS 11 osalta (ETA:n kannalta merkityksellinen teksti)

25.11.2015   
            
            
               FI
            
            
               Euroopan unionin virallinen lehti
            
            
               L 307/11
            
         KOMISSION ASETUS (EU) 2015/2173,
   annettu 24 päivänä marraskuuta 2015,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätösstandardin IFRS 11 osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Kansainvälisiä tilinpäätösnormeja antava elin International Accounting Standards Board (IASB) julkaisi 6 päivänä toukokuuta 2014 muutokset kansainväliseen tilinpäätösstandardiin IFRS 11 Yhteisjärjestelyt-asiakirjassa ”Kirjanpitokäsittely hankittaessa osuuksia yhteisissä toiminnoissa”. Muutokset sisältävät uusia ohjeita siitä, miten kirjanpidossa käsitellään osuuden hankinta yhteisessä toiminnossa, kun yhteisen toiminnon toiminta muodostaa liiketoiminnan.
            
         
               (3)
            
            
               IFRS 11:een tehtyihin muutoksiin sisältyy viittauksia IFRS 9:ään, jota ei tällä hetkellä voida soveltaa, koska unioni ei ole hyväksynyt IFRS 9:ää. Siksi tämän asetuksen liitteessä olevia viittauksia IFRS 9:ään olisi pidettävä viittauksina kansainväliseen tilinpäätösstandardiin IAS 39 ”Rahoitusinstrumentit: kirjaaminen ja arvostaminen”.
            
         
               (4)
            
            
               Euroopan tilinpäätösraportoinnin neuvoa-antavan ryhmän kuulemisessa vahvistettiin, että IFRS 11:n muutokset täyttävät asetuksen (EY) N:o 1606/2002 3 artiklan 2 kohdassa säädetyt hyväksymisperusteet.
            
         
               (5)
            
            
               Sen vuoksi asetusta (EY) N:o 1126/2008 olisi muutettava.
            
         
               (6)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   1.   Muutetaan asetuksen (EY) N:o 1126/2008 liitteessä kansainvälinen tilinpäätösstandardi IFRS 11 Yhteisjärjestelyt tämän asetuksen liitteen mukaisesti.
   2.   Tämän asetuksen liitteessä olevia viittauksia IFRS 9:ään on pidettävä viittauksina IAS 39:ään ”Rahoitusinstrumentit: kirjaaminen ja arvostaminen”.
   2 artikla
   Kaikkien yritysten on sovellettava 1 artiklassa tarkoitettuja muutoksia viimeistään sen ensimmäisen tilikauden alusta, joka alkaa 1 päivänä tammikuuta 2016 tai sen jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä marraskuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 243, 11.9.2002, s. 1.
   
      (2)  Komission asetus (EY) N:o 1126/2008, annettu 3 päivänä marraskuuta 2008, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti (EUVL L 320, 29.11.2008, s. 1).
   
      LIITE
      
         Kirjanpitokäsittely hankittaessa osuuksia yhteisissä toiminnoissa
      
      (Muutokset IFRS 11:een)
      
         
            ”Jäljentäminen sallittu Euroopan talousalueella. Kaikki olemassa olevat oikeudet pidätetään Euroopan talousalueen ulkopuolella lukuun ottamatta oikeutta kopioida yksityiskäyttöön tai muuhun kohtuulliseen käyttöön. Lisätietoja on saatavilla IASB:ltä internetosoitteesta www.iasb.org”.
         
      
      
         Muutokset IFRS 11:een Yhteisjärjestelyt
         
      
      Lisätään kappale 21A. Kappaleita 20–21 ei muuteta, mutta ne on lisätty tarkastelun helpottamiseksi.
      
         Yhteiset toiminnot
      
      
               
                  
                     20
                  
               
               
                  Yhteisen toiminnon osapuolen on merkittävä tilinpäätökseensä osuudestaan yhteisessä toiminnossa:
                  
                              
                                 a)
                              
                           
                           
                              
                                 omat varansa, mukaan lukien osuutensa yhteisistä varoista, jos niitä on;
                              
                           
                        
                              
                                 b)
                              
                           
                           
                              
                                 omat velkansa, mukaan lukien osuutensa yhteisistä veloista, jos niitä on;
                              
                           
                        
                              
                                 c)
                              
                           
                           
                              
                                 omat tuottonsa, jotka se on saanut myymällä osuutensa yhteisen toiminnon tuotoksesta;
                              
                           
                        
                              
                                 d)
                              
                           
                           
                              
                                 oma osuutensa tuotoista, jonka yhteinen toiminto on saanut tuotoksensa myynnistä; sekä
                              
                           
                        
                              
                                 e)
                              
                           
                           
                              
                                 omat kulunsa, mukaan lukien osuutensa yhteisistä kuluista, jos niitä on.
                              
                           
                        
            
               
                  21
               
               
                  Yhteisen toiminnon osapuolen tulee käsitellä kirjanpidossaan varoja, velkoja, tuottoja ja kuluja, jotka liittyvät sen osuuteen yhteisessä toiminnossa, asianomaisia varoja, velkoja, tuottoja ja kuluja koskevien IFRS-standardien mukaisesti.
               
            
               
                  21A
               
               
                  Kun yhteisö hankkii osuuden yhteisessä toiminnossa, jossa yhteisen toiminnon toiminta muodostaa IFRS 3:n määritelmän mukaisen liiketoiminnan, sen on sovellettava kappaleen 20 mukaiseen osuuteensa kaikkia IFRS 3:ssä ja muissa IFRS-standardeissa olevia liiketoimintojen yhdistämisten kirjanpitokäsittelyä koskevia periaatteita, jotka eivät ole ristiriidassa tässä IFRS:ssä olevan ohjeistuksen kanssa, ja annettava tiedot, jotka kyseisissä IFRS-standardeissa vaaditaan liiketoimintojen yhdistämisistä. Tätä sovelletaan sekä alkuperäiseen osuuteen että lisäosuuksiin yhteisessä toiminnossa, jossa yhteisen toiminnon toiminta muodostaa liiketoiminnan. Tällaisesta yhteisestä toiminnosta hankittavan osuuden kirjanpitokäsittely määritetään kappaleissa B33A–B33D.
               
            Muutetaan liitteessä B olevaa kappaletta B34 edeltävä pääotsikko ja lisätään kappaleet B33A–B33D ja niihin liittyvä otsikko.
      
         Yhteisjärjestelyn osapuolten tilinpäätökset (kappaleet 21A–22)
      
      
         Kirjanpitokäsittely hankittaessa osuuksia yhteisissä toiminnoissa
      
      
               
                  B33A
               
               
                  Kun yhteisö hankkii osuuden yhteisessä toiminnossa, jossa yhteisen toiminnon toiminta muodostaa IFRS 3:n määritelmän mukaisen liiketoiminnan, sen on sovellettava kappaleen 20 mukaiseen osuuteensa kaikkia IFRS 3:ssä ja muissa IFRS-standardeissa olevia liiketoimintojen yhdistämisten kirjanpitokäsittelyä koskevia periaatteita, jotka eivät ole ristiriidassa tässä IFRS:ssä olevan ohjeistuksen kanssa, ja annettava tiedot, jotka kyseisissä IFRS-standardeissa vaaditaan liiketoimintojen yhdistämisistä. Liiketoimintojen yhdistämisten kirjanpitokäsittelyä koskevia periaatteita, jotka eivät ole ristiriidassa tässä IFRS:ssä olevan ohjeistuksen kanssa, ovat seuraavat niihin kuitenkaan rajoittumatta:
                  
                              a)
                           
                           
                              yksilöitävissä olevien varojen ja velkojen arvostaminen käypään arvoon lukuun ottamatta eriä, joita koskevia helpotuksia IFRS 3 ja muut IFRS-standardit sisältävät;
                           
                        
                              b)
                           
                           
                              hankintaan liittyvien menojen kirjaaminen kuluiksi kausilla, joilla menot aiheutuvat ja palvelut otetaan vastaan, lukuun ottamatta vieraan tai oman pääoman ehtoisten arvopapereiden liikkeeseenlaskusta aiheutuvia menoja, joiden kirjaamisessa noudatetaan IAS 32:ta Rahoitusinstrumentit: esittämistapa ja IFRS 9:ää (1);
                           
                        
                              c)
                           
                           
                              varojen tai velkojen alkuperäisestä kirjaamisesta johtuvien laskennallisten verosaamisten ja -velkojen kirjaaminen IFRS 3:n ja IAS 12:n Tuloverot vaatimusten mukaisesti liiketoimintojen yhdistämisten osalta lukuun ottamatta liikearvon alkuperäisestä kirjaamisesta aiheutuvia laskennallisia verovelkoja;
                           
                        
                              d)
                           
                           
                              yksilöitävissä olevien hankittujen varojen ja vastattavaksi otettujen velkojen hankinta-ajankohdan nettomäärän ylittävän vastikkeen, jos tällaista on, kirjaaminen liikearvona; sekä
                           
                        
                              e)
                           
                           
                              arvonalentumistestauksen tekeminen liiketoimintojen yhdistämisistä hankitun liikearvon osalta rahavirtaa tuottavalle yksikölle, jolle on kohdistettu liikearvoa, vähintään kerran vuodessa ja aina silloin, kun esiintyy viitteitä siitä, että yksikön arvo saattaa olla alentunut, IAS 36:n Omaisuuserien arvon alentuminen vaatimusten mukaisesti.
                           
                        
            
               
                  B33B
               
               
                  Kappaleita 21A ja B 33A sovelletaan myös yhteisen toiminnon muodostamiseen, jos ja vain jos yksi yhteiseen toimintoon osallistuvista osapuolista antaa IFRS 3:n määritelmän mukaisen olemassa olevan liiketoiminnan panoksena yhteiseen toimintoon sen muodostamisen yhteydessä. Näitä kappaleita ei kuitenkaan sovelleta yhteisen toiminnon muodostamiseen, jos kaikki yhteiseen toimintoon osallistuvat osapuolet antavat panokseksi yhteiseen toimintoon sen muodostamisen yhteydessä vain sellaisia omaisuuseriä tai omaisuuseräryhmiä, jotka eivät muodosta liiketoimintaa.
               
            
               
                  B33C
               
               
                  Yhteisen toiminnon osapuoli voi kasvattaa osuuttaan yhteisessä toiminnossa, jossa yhteisön toiminnon toiminta muodostaa IFRS 3:n määritelmän mukaisen liiketoiminnan, hankkimalla lisäosuuden yhteisessä toiminnossa. Tällaisissa tapauksissa aikaisemmin hallussa pidettyjä osuuksia yhteisessä toiminnossa ei arvosteta uudelleen, jos yhteisen toiminnon osapuoli säilyttää yhteisen määräysvallan.
               
            
               
                  B33D
               
               
                  Kappaleita 21A ja B33A–B33C ei sovelleta osuuden hankintaan yhteisessä toiminnossa, kun yhteistä määräysvaltaa käyttävät osapuolet, mukaan lukien yhteisö, joka hankkii osuuden yhteisessä toiminnossa, ovat viime kädessä saman osapuolen tai samojen osapuolten määräysvallassa sekä ennen hankintaa että sen jälkeen, eikä tämä määräysvalta ole tilapäistä.
               
            Lisätään liitteeseen C kappale C1AA ja kappale C14A sekä kappaleeseen C14A liittyvä otsikko.
      VOIMAANTULO
      …
      
               
                  C1AA
               
               
                  Toukokuussa 2014 julkaistulla asiakirjalla Kirjanpitokäsittely hankittaessa osuuksia yhteisissä toiminnoissa (muutokset IFRS 11:een) muutettiin kappaleen B33 jälkeistä otsikkoa ja lisättiin kappaleet 21A, B33A–B33D ja C14A sekä niihin liittyvät otsikot. Yhteisön on sovellettava näitä muutoksia ei-takautuvasti 1. tammikuuta 2016 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa näitä muutoksia aikaisemmin, tästä on annettava tieto.
                  …
               
            
         Kirjanpitokäsittely hankittaessa osuuksia yhteisissä toiminnoissa
      
      
               
                  C14A
               
               
                  Toukokuussa 2014 julkaistulla asiakirjalla Kirjanpitokäsittely hankittaessa osuuksia yhteisissä toiminnoissa (muutokset IFRS 11:een) muutettiin kappaleen B33 jälkeistä otsikkoa ja lisättiin kappaleet 21A, B33A–B33D ja C1AA sekä niihin liittyvät otsikot. Yhteisön on sovellettava näitä muutoksia ei-takautuvasti sellaisiin osuuksien hankintoihin yhteisissä toiminnoissa, joissa yhteisten toimintojen toiminnat muodostavat IFRS:n 3:n määritelmän mukaisen liiketoiminnan, ja niitä on sovellettava niihin hankintoihin, jotka tehdään sen ensimmäisen kauden alusta lähtien, jona se soveltaa kyseisiä muutoksia. Tämän vuoksi määriä, jotka on kirjattu aiemmilla kausilla toteutuneista yhteisissä toiminnoissa olevien osuuksien hankinnoista, ei saa oikaista.
               
            
         Muutokset IFRS 1:een Ensimmäinen IFRS-standardien käyttöönotto
         
      
      Lisätään kappale 39 W.
      VOIMAANTULO
      …
      
               
                  39W
               
               
                  Toukokuussa 2014 julkaistulla asiakirjalla Kirjanpitokäsittely hankittaessa osuuksia yhteisissä toiminnoissa (muutokset IFRS 11:een) muutettiin kappaletta C5. Yhteisön on sovellettava kyseistä muutosta 1. tammikuuta 2016 tai sen jälkeen alkavilla tilikausilla. Jos yhteisö soveltaa IFRS 11:een liittyviä muutoksia Kirjanpitokäsittely hankittaessa osuuksia yhteisissä toiminnoissa (muutokset IFRS 11:een) aikaisemmalla kaudella, kappaleen C5 muutosta on sovellettava tällä aikaisemmalla kaudella.
               
            Muutetaan liitteessä C olevaa kappale C5.
      
         Liite C
      
      
         Liiketoimintojen yhdistämisiä koskevat helpotukset
      
      …
      
               
                  C5
               
               
                  Aikaisempia liiketoimintojen yhdistämisiä koskeva helpotus koskee myös aikaisempia sijoituksia osuuksiin osakkuusyrityksissä, osuuksiin yhteisyrityksissä ja osuuksiin yhteisissä toiminnoissa, joissa yhteisen toiminnon toiminta muodostaa IFRS 3:n mukaisen liiketoiminnan. Lisäksi kappaleen C1 mukaan valittava päivä koskee myös kaikkia tällaisia hankintoja.
               
            
         (1)  Jos yhteisö soveltaa näitä muutoksia mutta ei vielä sovella IFRS 9:ää, kaikki näissä muutoksissa olevat viittaukset IFRS 9:ään on ymmärrettävä viittauksiksi IAS 39:ään Rahoitusinstrumentit: kirjaaminen ja arvostaminen.